**Csanytelek Község Önkormányzata**

**Képviselő-testülete**


**…/2022. (VIII. .. .) önkormányzati rendelet-tervezete**

**AZ ÖNKORMÁNYZAT VAGYONÁRÓL**

**szóló**

**11/2016. (IX. 30.) önkormányzati rendelete**

**módosításáról**

****

**Csanytelek Község Önkormányzata Képviselő-testülete**

**…/2022. (VIII. .. .) önkormányzati rendelet-tervezete**

**az önkormányzat vagyonáról szóló**

**11/2016. (IX. 30.) önkormányzati rendelete módosításáról**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) pontjában, az Alaptörvény 32. cikk (1) bekezdés a) pontjában kapott felhatalmazás alapján, származékos jogalkotási hatáskörben, a nemzeti vagyonról szóló 2011. évi CXCVI. törvény 5. § (1)-(2) bekezdés a)-c) pontjában, a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontjában az Ügyrendi Bizottság, a 24. § (1) bekezdés e) pont ec) alpontjában a Pénzügyi Ellenőrző, Foglalkoztatáspolitikai és TelepülésfejlesztésiBizottság véleménye figyelembevételével a következőket rendeli el:

1. *Az önkormányzat vagyonáról szóló 11/2016. (IX. 30.) önkormányzati rendelet (továbbiakban: R) módosítása*

**1. §**

(1) Az R 6. § (2) bekezdés c) pontja helyébe az alábbi rendelkezés lép:

„c) **3. melléklete** az önkormányzat tulajdonában lévő forgalomképes, üzleti vagyonelemek körét”

(2) Az R. 2. melléklete helyébe az 1. melléklet lép.

(3) Az R. a 2. melléklet szerinti 3. melléklettel egészül ki.

2.  *Hatályba léptető és hatályon kívül helyező rendelkezés*

**2. §**

Ez a rendelet 2022. szeptember 1. napján lép hatályba és hatályba lépését követő nappal hatályát veszti.

………………………………. …………………………………

Erhard Gyula polgármester Kató Pálné jegyző

**Záradék:**

Az önkormányzati rendelet kihirdetésének időpontja: 2022. augusztus ….

…………………………………..

Kató Pálné jegyző