**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2. sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/175-6/2022.

**E l ő t e r j e s z t é s**

**Csanytelek Község Önkormányzata Képviselő-testülete**

**2022. augusztusi ülésére**

**Tárgy:** *Csanytelek Község Önkormányzata helyi adókkal kapcsolatos nyilvántartásainak, elszámolásainak, hátralékok behajtásának belső ellenőr által végzett ellenőrzéséről szóló jelentés jóváhagyása*

**Tisztelt Képviselő-testület!**

Tájékoztatom Önöket arról, hogy a belső ellenőr a Képviselő-testület által elfogadott, az idei évre betervezett ellenőrzési ütemterve szerint elvégezte a tárgyban írt ellenőrzését 2022. július 19. napján.

Az ellenőrzés céljaként a belső ellenőr az önkormányzati adóhatóság nevében eljárni jogosított jegyző feladatellátása során alkalmazott központi és helyi jogszabályok helyi szabályzatokhoz való igazítása végrehajtását nevesítette.

Az ellenőrzés tárgya: a hatályos helyi adókról szóló önkormányzati rendeletek, adónyilvántartások és más dokumentumok ellenőrzése.

Az ellenőrzés megállapításai: a helyi Képviselő-testület 2 önkormányzati rendeletet alkotott, benne a magánszemélyek kommunális adójáról szóló, valamint az iparűzési adóról szóló jogszabályt, melyek tartalmazzák a törvényi felhatalmazás szerint adatokat, pl. az adó mértékét, az adófizetési kötelezettség teljesítése feltételeit, az az alóli mentesség jogalapját.

Az önkormányzat adóügyi ügyintézője munkaköri leírása részletesen tartalmazza a rá bízott adóügyi feladatok ellátására irányuló jogokat és kötelezettségeket.

Az adóügyi ügyintéző folyamatosan végzi az adóbevallásokkal kapcsolatos (ASP rendszerben) iktatási, nyitási, zárási, könyvelési és adatszolgáltatási feladatokat.

Az adóhátralékosok nyilvántartása szerint 2 egyenlegértesítésen túl fizetési felszólítást is kiküldtek a 2020.-2022. évekre irányadóan. A behajtási eljárásba bevonták, megbízták Dr. Berecz Dániel bírósági végrehajtót, aki megállapodás szerint végezte feladatát.

**Tisztelt Képviselő-testület!**

A belső ellenőr tárgyi ellenőrzése során olyan mulasztást, vagy hibát nem tárt fel, ami a helyi adóhatóság részéről intézkedést igényelne. A helyi önkormányzat adóhatósága tevékenysége megfelel a vonatkozó hatályos jogszabályokban foglaltaknak.

Helyi adóhatóságként kezdeményezem a tárgyban kiadott előterjesztés, annak határozati javaslata, a belső ellenőr által benyújtott jelentésében foglaltak változtatás nélküli elfogadását, valamint a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleménye figyelembe-vételét.

C s a n y t e l e k, 2022. augusztus 9.

Tisztelettel:

………………………………

Kató Pálné jegyző

**…/2022. (VIII. ..) Ökt határozat**

**Tárgy:** *Csanytelek Község Önkormányzata helyi adókkal kapcsolatos nyilvántartásainak, elszámolásainak, hátralékok behajtásának belső ellenőr által végzett ellenőrzéséről szóló jelentés jóváhagyása*

**H a t á r o z a t i javaslat**

Csanytelek Község Önkormányzata Képviselő-testülete a belsőellenőr által tárgyban benyújtott, e határozathoz 1. mellékletként csatolt jelentésében foglaltakat a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet eljárási szabályai szerint megtárgyalta és változtatás nélkül elfogadta azt. Döntésénél figyelembe-vette a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményében foglaltakat. A Képviselő-testület rögzíti, hogy a belső ellenőr olyan mulasztást, hibát nem tárt fel, ami intézkedés megtételét tenné szükségessé.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belsőellenőr (Szeged)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője (Helyben)
* Mucsi Attila adóügyi ügyintéző (Helyben)
* Irattár