**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/421-6/2022.

**E L Ő Z E T E S H A T Á S V I Z S G Á L A T**

**az önkormányzat vagyonáról** szóló önkormányzati rendelet módosításáról szóló

önkormányzati rendelet–tervezet előterjesztéséhez

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §-ában írt kötelezettségemnek eleget téve az alábbiakban terjesztem be *a csatolt rendelet-tervezet bevezetésével járó várható hatások következményeiről alkotott véleményemet és ajánlom a* jogalkotók *figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** a település helyi közösségére a *közszolgáltatások és a közfeladat ellátását* biztosító *önkormányzati tulajdonú törzsvagyon léte, vagy hiánya* hatást gyakorol, amely tulajdonnal való gazdálkodás a jogalkotásra felhatalmazó központi jogszabályoknak megfelelő keretbe foglalt módon jeleníthető meg. A település lakossága szélessávú internethálózattal való ellátása az önkormányzat kötelező feladata. A korlátozottan forgalomképes vagyon pályázati eljárásban elnyert vállalkozás általi hasznosítása a vagyon üzleti vagyonná válásával hoz változást. Az átadott vagyon hatékony, költségtakarékos hasznosítása a kábelhálózat hosszútávú működtetését eredményezi, ami település lakossága érdekeit szolgálja.

***Gazdasági:*** a település lakosságára e rendelet gazdasági hatást több irányban is kifejt, hiszen aki igénybe veszi az önkormányzat tulajdonában lévő, a nemzeti vagyon részét képező korlátozottan forgalomképes vagyonelemeket, vagy a törzsvagyon részét képező, kizárólag az önkormányzat tulajdonában lévő forgalomképtelen *utakat, tereket, parkolásra alkalmas közterületeket*, tudja értékelni annak mibenlétét. Konkrétan nem mindegy, hogy szilárdburkolattal ellátott, vagy földút mellett éli mindennapjait a település lakossága, sem életszínvonalban, sem a közösségi vagyonhoz való hozzájárulásként megjelenő adók befizetése okán. Az önkormányzat éves költségvetése szab határt a vagyongazdálkodás terén a középtávú tervek megvalósíthatóságának, a központi támogatások, a pályázatokon való sikeres részvétel jelenthet előrelépést a település vagyonának hasznosítása terén, kiegészülve a takarékos gazdálkodással.

***Költségvetési:*** az önkormányzat adott éves költségvetésének komoly anyagi megterhelést jelent a településen a *kizárólagos önkormányzati tulajdonba sorolt forgalomképtelen vagyontárgyak* fenntartására fordítandó önkormányzati saját anyagi forrás biztosítása. Ebből ered, hogy az önkormányzat éves költségvetésében szerény összeg áll ahhoz rendelkezésre, hogy az önkormányzat az esetleges pályázaton saját anyagi forrást tudjon hozzárendelni ahhoz, hogy a közösségi vagyon gyarapításával oldja a társadalmi feszültségeket, a meglévő esélyegyenlőtlenségeket tompítsa. A *korlátozottan forgalomképes vagyontárgyak közé* sorolt, a feladatellátással együtt hasznosításra/értékesítésre átadott *üzleti vagyon* körébe sorolt építmény a nemzeti vagyon része volt eddig is és a jövőben is az lesz. A könyvértéken 10.808.157- Ft összértékű vagyon értékesítése jelentős anyagi megtakarítást hoz az önkormányzat költségvetése kiadási tételei sorában, a már előre látható esedékes technikai fejlesztések végrehajtása magas összegű költségeinek megtakarítása által.

***Környezeti:*** e rendeletben direkt módon nem szerepel az érintettek környezetére hatást gyakorló rendelkezés, viszont minden vagyonelem hordoz magában környezeti kockázatot, mind

az épített, mind a természeti környezet esetében egyaránt, mivel a fenntartható fejlődés érdekében nem elhanyagolható szempont a jövő generációja számára az örökül hagyott vagyon milyensége. A pályázaton nyertes feladatellátó műszaki megoldásai nem nélkülözhetik a modern eljárásokat, ezért a fejlesztések hasznosulhatnak a település környezetvédelmében is.

***Egészségi:*** e rendeletben rögzítettek kihatással lehetnek a település lakossága egészségi állapotára úgy közvetett, mint közvetlen módon, mivel pl. a helyi orvosi rendelők, a védőnői szolgálat és a fogszakorvosi ellátásnak helyet adó önkormányzati tulajdonú *épület* folyamatos karbantartása, a fenntartási költségeinek viselése nagyban függ az önkormányzat hatékony vagyongazdálkodásától, a működési feltételek folyamatos biztosításához szükséges takarékos megoldások alkalmazásától (energiatakarékosság, külső- belső szigetelés, nyílászárók, stb.).

***Adminisztratív:*** az önkormányzat érintett vagyona könyvszerinti értéken való átadás – átvétele, az építmény hasznosítása előkészületei még zajlanak. Több olyan intézkedésre is szükség van, amely más önkormányzati rendeletet (önkormányzati SZMSZ) érint, a hivatal alapító okirata módosításával, a belső szabályzatokon (hivatali SZMSZ, Pénzügyi Ügyrend) a változások átvezetésével jár, ami további személyi leterhelést jelent.

***A jogszabály megalkotásának szükségessége:*** a *nemzeti vagyonról szóló 2011. évi CXCVI. törvény, az Mötv. a helyi jogalkotásra kötelezett számára adott felhatalmazás teljesítése,* konkrétan az önkormányzat tulajdonában lévő korlátozottan forgalomképes törzsvagyon elemének üzleti vagyonba sorolása önkormányzati rendeletbe foglalása. Az önkormányzati vagyon értékesítése esetén értékhatárról való rendelkezés és meghatározott feladatok végrehajtása, konkrétan vagyongazdálkodási-hasznosítási terv készítése, vagyonkataszter naprakész vezetése, a nyilvánosság biztosítása, valamint kiemelt szempont a jogbiztonság elvének garantálása. Az önkormányzati rendelet 2. melléklete 75. sorában található vagyon tételsorának hatályon kívül helyezését, továbbá annak üzleti vagyonról szóló 3. mellékletbe sorolása keretében elvégzett módosítása a meglévő melléklet cseréjét kell eredményeznie ahhoz, hogy az optikai kábelhálózat szabadon értékesíthető kategóriába kerüljön.

***A jogalkotás elmaradásának várható következményei:*** *mulasztásban megnyilvánuló jogsértés megvalósítása,* tekintettel arra, hogy a jogalkotásról szóló törvény, a nemzeti vagyonról szóló törvény, továbbá a Magyarország helyi önkormányzatiról szóló törvény és erre alapozott szerződés e feladat végrehajtására kötelezi a jogalkotót, melynek elmaradása esetén (a károk elkerülése érdekében) a Csongrád-Csanád Megyei Kormányhivatal által az kikényszeríthető. Ebben az eljárásrendben az önkormányzat helyett a Kormányhivatal által megalkotható jogszabály szerint köteles a további feladata ellátására a jogalkotó és a végrehajtó szerve. Ennek hiányában jogbizonytalanság keletkezne, ami veszélyeztetné az uniós jogbiztonság elvét, ami akár felügyeleti bírság kiszabását is hordozhatja.

***A jogszabály alkalmazásához szükséges személyi, szervezeti, tárgyi és pénzügyi feltételek:*** a meglévő feltételekhez képest a személyi többlet igény belső átszervezéssel megoldható.

C s a n y t e l e k, 2022. augusztus 17.

Tisztelettel:

…………………………….

Kató Pálné jegyző