 **Csanytelek Község Önkormányzata Csanytelek Község Önkormányzata** 

Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [csanytelek@csanytelek.hu](mailto:www.csanytelek@csanytelek.hu)**, honlap:** [www.csanytelek.hu](http://www.csanytelek.hu/)

CS/421-7/2022.

**Á l t a l á n o s i n d o k o l á s**

**az önkormányzat vagyonáról** szóló önkormányzati rendelet-tervezethez

Csanytelek Község Önkormányzata Képviselő-testülete az **önkormányzat vagyonáról szóló 11/2016. (IX. 30.) önkormányzati rendelete** megalkotása óta eltelt időszak alatt kiadott központi jogszabályokban foglaltak változása miatt elkerülhetetlen annak *felülvizsgálata*, amelyet a jogalkotásról szóló 2010. évi CXXX. törvény (a továbbiakban: Jat.) 22. § (1)-(2) bekezdésén túl, az önkormányzat hatályos SZMSZ-e 19. § (8) bekezdése is előír a jegyző számára.

Az önkormányzat szervezeti és működési szabályzata 19. § (1) bekezdés d) pontjában a jegyzőnek adott jogszabály alkotásának kezdeményezési jogára hivatkozva és a Jat. 17.-18.-19. §-aiban a jegyző jogszabály előkészítése keretében végzendő tevékenységének eleget-téve készítettem el tárgyi rendelet-tervezetet, a Jat. végrehajtására kiadott, a jogszabályszerkesztéséről szóló 61/2009. (XII. 14.) IRM (a továbbiakban: IRM rendelet) rendeletben foglaltakat betartva.

Tájékoztatom Önöket arról, hogy amennyiben nem alkotná meg tárgyi rendeletét a Képviselő-testület, akkor az Alaptörvény 32. cikk (5) bekezdésében írtak érvényesíthetők, konkrétan a *mulasztásban megnyilvánuló jogsértés okán a megyei kormányhivatal a bíróságnál kezdeményezheti a helyi önkormányzat törvényen alapuló jogalkotási kötelezettsége elmulasztásának megállapítását.* Amennyiben az illetékes bíróság által jogalkotásra megadott időpont eredménytelenül telik el, úgy az adott bíróság a megyei kormányhivatal kezdeményezésére elrendeli, hogy az önkormányzati rendeletet a megyei kormányhivatal vezetője alkossa meg. A Kormányhivatal a Magyarország helyi önkormányzatairól szóló 2011. évi CLXXIX. törvény (a továbbiakban: Mötv.) a helyi önkormányzatok *törvényességi felügyelete* keretében az Mötv. 137. – 138. §-aiban foglaltak szerint jár el és a 141. § értelmében *törvényességi felügyeleti bírságot* szabhat ki.

A fenti tárgyú önkormányzati rendelet alkotását *konkrétan az* általam tárgyban kiadott *előterjesztésben* részletezettek *indokolják.*

Az IRM rendelet 127. §-ában rögzítetteknek megfelelve (külön bekezdésben) a rendelet melléklete , a rendelet-tervezet záró rendelkezései közé tartozóan kapott helyet, amely megfelel az IRM rendelet 128. – 131. §-aiban írt rendelkezéseknek. A *vagyonkataszter naprakészsége* a rendelet-tervezet pontos megjelenítését teszi lehetővé, összevetést engedve az elmúlt évekkel, melyből látható az önkormányzati tulajdon, a vagyon gyarapodása.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdése mondja ki annak kötelező voltát. A 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható,* és a b) pontja szerint *technikai, vagy végrehajtási jellegű.*  A jelen esetben 10.808.050.- Ft összeget képvisel az optikai kábelhálózat önkormányzati vagyon átadás – átvétele, annak a vagyonátadó önkormányzat könyveiből való kivezetése adminisztrációs folyamat, ugyanakkor az önkormányzat költségvetését érintő is, hiszen be nem tervezett bevételt hoz a jogügylet lebonyolítása, ezért a ***tárgyra vonatkozó indokolás közzétételét szükségesnek tartom.***

A fentiek ismeretében készítettem el a hatályos vonatkozó jogszabályokhoz igazodó helyi önkormányzati rendelet tervezetét, az alábbi részletes indokolással.

**R é s z l e t e s I n d o k o l á s**

**a Bevezető részhez**

A rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást ad az önkormányzati rendelet megalkotására* a Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) pontjában, az Alaptörvény 32. cikk (1) bekezdés a) és e) pontjában foglaltakat alkalmazva, a *származékos jogalkotási hatáskör* kimondását, továbbá az *önkormányzat feladatkörét* a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében, továbbá a nemzeti vagyonról szóló 2011. évi CXCVI. törvény 5. § c) pontja, a 13. § (1) bekezdésen írtakat betartva, valamint az önkormányzat szervezeti és működési szabályzatában rögzített feladatkörében eljárni jogosított *Bizottságok* – az Ügyrendi, továbbá a Pénzügyi Ellenőrző, Foglalkoztatáspolitikai és Településfejlesztési – *véleményének kikérését* foglalja magában.

1. **§**

Ebben a szakaszban kapott helyet az alaprendelet 2. mellékletének (a módosító rendelet 1. mellékletével való) cseréje, amely a 2. melléklet 75. sorszáma alatt (a korlátozottan forgalomképes vagyoni körből) a szélessávú internethálózat vagyoneleme üzleti vagyonná változásának átvezetését teszi lehetővé. Az alaprendeletben üzleti vagyonként nyilvántartott, 1. függeléke helyébe a módosító rendelet 2. melléklete az alaprendeletet 3. melléklettel egészíti ki.

**2. §**

A *záró rendelkezések* alcímaz IRM rendelet 78. §-ában szabályozott módon tartalmazza *a rendelet hatályba* *léptetése időpontja helyét és a hatályba lépésre utaló szöveget.* A jogszabály kihirdetése és hatályba lépése között „kellő idő” áll rendelkezésre, mivel felkészülést nem igényel az érintettek számára, hiszen *ez a rendelet az önkormányzat un. „belső normája”.* A rendelet-tervezet hirdetményben való közzététele biztosított volt, iránta a település lakossága részéről érdeklődés nem mutatkozott. *A rendelet hatályba léptetése feltételhez nem kötött,* határozott időpontjaként: *2022. szeptember 01. napját* az is indokolja, hogya rendelet kihirdetésében és a hatályba léptetésében igazodik a jogelvekhez. A tárgyi önkormányzati rendelet az önkormányzat honlapján és a Nemzeti Jogszabály Tárban elérhető, a községi könyvtárban és a hivatalban megtekinthető, a település lakossága a helyi havonta megjelenő lapban, a Csanyi Hírmondóban kap jegyzői tájékoztatást a rendelet hatályba lépéséről. Az *önkormányzati* *rendelet hatályon kívül helyező* *rendelkezése* a jogszabályszerkesztésről szóló hatályos jogszabály 119. §-ához igazodik akként, hogy tartalmazza *a tárgykörben hatályban lévő önkormányzati rendelet* mint hatályon kívül helyezendő jogszabályra való *merev hivatkozást, a hatályon kívül helyezés időpontjára való utalás nélkül,* az IMR rendelet (3) bekezdésében írt formátumban.

A záró rendelkezések között kapott helyet a *rendelet aláírására jogosítottak neve és tisztsége, a záradék szövege, amely a rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

**1. melléklet**

Az alaprendelet 2. melléklete a *korlátozottan forgalomképes önkormányzati vagyon tételes körét tartalmazza, benne a 75. soron a szélessávú internethálózat tételsorát,* bruttó 10,808.150.- Ft értékben. Ez a tételsor 2. mellékletből való törlésével, hatályon kívül helyezése által kikerül és átkerül a módosító rendelet 2. mellékletébe, mint üzleti vagyon.

**2. melléklethez**

Az önkormányzat *üzleti vagyona körébe tartozó* értékeket foglalja magába, benne az alaprendelet 3. mellékletébe sorolt, a korlátozottan forgalomképes vagyonból üzleti vagyonná nyilvánított építmény azonos értékben jelentik meg táblázatos formátumban, amely így átláthatóbb.

C s a n y t e l e k, 2022. augusztus 17.

………………………………

Kató Pálné jegyző