**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2. sz.***

**🕿 63/578-510; 63/578-512; 63/578-513; fax: 63/578-517;** [**jegyzo@csanytelek.hu**](mailto:jegyzo@csanytelek.hu)

CS/175-7/2022. **E l ő t e r j e s z t é s**

**Csanytelek Község Önkormányzata Képviselő-testülete**

**2022. augusztusi ülésére**

**Tárgy:** *Csanytelek Község Önkormányzata 2021.-2022. évekre kötött megbízási és vállalkozási szerződése szabályszerűsége*

*belsőellenőr általi ellenőrzéséről készült jelentés elfogadása*

**Tisztelt Képviselő-testület!**

Tájékoztatom Önöket arról, hogy a belső ellenőr a Képviselő-testület által elfogadott, az idei évre betervezett ellenőrzési ütemterve szerint elvégezte a tárgyban írt ellenőrzését 2022. július 20. napján.

Az *ellenőrzés céljaként* a belső ellenőr az önkormányzat és a hivatal által külső szervekkel kötött szerződések előkészítése, bonyolítása, teljesítésének gyakorlatban végbemenő (szúrópróbaszerű) vizsgálatát nevesítette, konkrétan, hogy a szerződéskötés eljárásrendjének alkalmazása megfelel-e a hatályos vonatkozó jogszabályokban és a belső szabályzatokban foglaltaknak.

Az *ellenőrzés tárgya:* az önkormányzat vagyonáról szóló hatályos önkormányzati rendelet, nyilvántartások és más dokumentumok ellenőrzése.

Az *ellenőrzés megállapításai*: a helyi Képviselő-testület az önkormányzat vagyonára vonatkozóan önkormányzati rendeletet alkotott, benne a polgármesterre átruházott ingó- és ingatlanvagyon értékesítése eljárásrendjét szabályozva. Ide vonatkozóan a jegyző belső szabályzatban írta elő a kötelezettségvállalás rendjét, amely megfelel az Ávr. szabályainak.

A Csanyteleki Polgármesteri Hivatal Szervezeti és Működési Szabályzata 2.) melléklete 5.) függeléke tartalmazza a *közbeszerzési értékhatárt el nem érő beszerzések szabályait,* amelyet a munkavállalók megismertek.

A szabályzat hatálya 4 szervezetre terjed ki, benne a vizsgált 2 szervezetre is, azok SZMSZ-ei, feladatellátási megállapodásai, együttműködési megállapodásai szerinti felhatalmazással bírnak.

A vonatkozó szerződések kötése, azok módosítása, esetleg felmondása a szabályzat eljárásrendje szerint, formanyomtatványok alkalmazásával zajlott a vizsgált időszakban, a szakmai ellenőrzés, teljesítésigazolás utáni nyilvántartások vezetésével együtt. A megkötött szerződések tartalmazták mindazon adatokat, amelyek célhoz kötöttek és megfelelnek az adatvédelmi előírásoknak is. A szerződések a kifizetési bizonylatok mellett, valamint külön nyilvántartás szerint egybefűzve megtalálhatóak éves bontásban.

A 200.000.- Ft összeghatárt meghaladó kifizetések mellett minden esetben fellelhető volt az átláthatósági nyilatkozat, rajta a pénzügyi ellenjegyző sajátkezű aláírása.

A belsőellenőr jelentése értelmében, a vizsgált szervezetek által kötött szerződések előkészítése, lebonyolítása, a teljesítések ellenőrzésének gyakorlata alkalmazása mindenben megfelel a vonatkozó hatályos központi jogszabályokban és az irányadó belső szabályzatokban foglaltaknak.

**Tisztelt Képviselő-testület!**

A belső ellenőr tárgyi ellenőrzése során olyan mulasztást, vagy hibát nem tárt fel, ami az ellenőrzött szervezetek részéről intézkedést igényelne. Rögzithető, hogy a helyi önkormányzat és a hivatal tárgyi tevékenysége megfelel a vonatkozó hatályos jogszabályokban foglaltaknak.

Kezdeményezem a tárgyban kiadott előterjesztés, annak határozati javaslata, a belső ellenőr által benyújtott jelentésében foglaltak változtatás nélküli elfogadását, valamint a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleménye figyelembe-vételét.

C s a n y t e l e k, 2022. augusztus 9.

Tisztelettel:

………………………………

Kató Pálné jegyző

**…/2022. (VIII. ..) Ökt határozat**

**Tárgy:** *Csanytelek Község Önkormányzata 2021.-2022. évekre kötött megbízási és vállalkozási szerződése szabályszerűsége*

*belsőellenőr általi ellenőrzéséről készült jelentés elfogadása*

**H a t á r o z a t i javaslat**

Csanytelek Község Önkormányzata Képviselő-testülete a belsőellenőr által tárgyban benyújtott, e határozathoz 1. mellékletként csatolt jelentésében foglaltakat a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet eljárási szabályai szerint megtárgyalta és változtatás nélkül elfogadta azt. Döntésénél figyelembe-vette a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményében foglaltakat. A Képviselő-testület rögzíti, hogy a belső ellenőr olyan mulasztást, hibát nem tárt fel, ami intézkedés megtételét tenné szükségessé.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belsőellenőr (Szeged)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője (Helyben)
* Mucsi Attila adóügyi ügyintéző (Helyben)
* Irattár