**Alsó- Tisza-menti Többcélú Óvodák és Mini Bölcsődék**

**OM: 200946**



**Mini Bölcsődéinek**

**Éves Munkaterve**

**2022/2023**

Készítette: Szabóné Pálinkás Györgyi

Intézményvezető

**Tartalomjegyzék**

[Bölcsődére vonatkozó jogszabályok: 3](#_Toc110356650)

[A bölcsőde bemutatása, működésének feltételrendszere 4](#_Toc110356651)

[**A bölcsőde bemutatása, helyzetelemzés** 4](#_Toc110356652)

[**Csoportszobáink** 5](#_Toc110356653)

[**Játékkészlet** 5](#_Toc110356654)

[**Fürdőszobák** 5](#_Toc110356655)

[**Gyermeköltözők** 5](#_Toc110356656)

[**Helyiségek díszítése** 5](#_Toc110356657)

[**Játszóudvarok** 6](#_Toc110356658)

[**Melegítőkonyhák** 6](#_Toc110356659)

[Az intézménnyel kapcsolatos általános információk 7](#_Toc110356660)

[**Intézmény vezetése, intézményi álláshelyek, létszámadatok.** 7](#_Toc110356661)

[**Jogszabályi környezetben bekövetkező változások - Továbbképzések** 11](#_Toc110356662)

[Munkarend, munkaszervezés 12](#_Toc110356663)

[A gondozási év rendje 13](#_Toc110356664)

[Nevelési – gondozási év célja 13](#_Toc110356665)

[A nevelési- gondozási év tervezett feladatai 16](#_Toc110356666)

[Bölcsőde kiemelt feladata 2022/23-as nevelési évben: 16](#_Toc110356667)

[Bölcsődei szintű feladatok 17](#_Toc110356668)

[A gondozási – nevelési program célkitűzéseiből adódó feladatok: 19](#_Toc110356669)

[**Gondozási – nevelési alapelvek figyelembevétele** 19](#_Toc110356670)

[Programterv 21](#_Toc110356671)

[Belső ellenőrzés, ellenőrzési feladatok 22](#_Toc110356672)

[**A szakmai munka színvonalát fejlesztő tevékenységek:** 24](#_Toc110356673)

[A bölcsőde kapcsolatrendszere és a kapcsolódó tervezett feladatok 24](#_Toc110356674)

[Gyermekvédelmi munkaterv 28](#_Toc110356675)

[Legitimációs záradék 30](#_Toc110356676)

# Bölcsődére vonatkozó jogszabályok:

Az éves terv az alábbi jogszabályok, dokumentumok figyelembevételével készült:

* 1997. évi XXXI. törvény a gyermekek védelméről és a gyámügyi igazgatásról
* 235/1997. (XII.17.) kormányrendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* Az emberi erőforrás minisztere a 6/2016. (III.24.) EMMI rendelete a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998.(IV.30.) NM rendelet módosítása
* 369/2013 (X.24.) kormányrendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
* A Bölcsődei nevelés-gondozás országos alapprogramja
* 9/2000. (VIII.4.) SZCSM rendelet a személyes gondoskodást végző személyek továbbképzéséről és a szociális szakvizsgáról
* 328/2011. (XII.29) kormányrendelet a személyes gondoskodást nyújtó gyermekjóléti, gyermekvédelmi szakellátások térítési díjáról és az igénylésükhöz felhasználható bizonyítékokról
* 37/2014.(IV.30.) EMMI rendelete a közétkeztetésre vonatkozó táplálkozás egészségügyi előírásokról

Bölcsődéink kiemelt feladatának tekinti, hogy a gyermekek számára megteremtett szeretetteljes, biztonságos, családias légkörben, minden gyermek saját képességei szerint fejlődhessen, megtapasztalhassa az önfeledt, szabad játék örömét, élmény és fantázia világát gazdagíthassa. Arra törekszünk, hogy a gondjainkra bízott gyermekekből, családjaikkal együttműködve, személyiségi jogaik tiszteletben tartása mellett, a világra nyitott, érdeklődő, fogékony, önálló, a társadalmi együttélés alapvető szabályait elfogadó gyermekeket neveljünk.

Fontos számunkra a családokkal való kapcsolattartás, a szülők kéréseit, kezdeményezéseit figyelembe vesszük. Igyekszünk családias, közvetlen, a kölcsönös bizalmon és megbecsülésen alapuló kapcsolatot kialakítani, megtartani és tovább erősíteni.

# A bölcsőde bemutatása, működésének feltételrendszere

## **A bölcsőde bemutatása, helyzetelemzés**

Mini Bölcsődéink önálló egységként működik, közös igazgatású többcélú intézményünkben. Az Alapító Okiratában rögzítetteknek megfelelően az Alsó- Tisza-menti Többcélú Önkormányzati Társulás a fenntartó.

Engedélyezett férőhelyszám: 7-7 fő. A csoportok vegyes kialakításúak. Minden hely fel van töltve a beiratkozási szándék alapján. A létszám betöltése után a gyermekek várólistára kerülnek, onnan való bekerülés mérlegelés után (a törvény által leírtak alapján történhet). A korábbi évek gyakorlata azt mutatta, hogy minden gyermek ingyenes étkezés lehetőségével él.

Nyitva tartásunk alkalmazkodik a szülők igényeihez és a korábban jól bevált gyakorlathoz. Az óvodákkal azonos módon: 630 órától – 17 óráig gondozzuk, neveljük a gyermekeket, napi 10.5 órában. A gyermekek nevelése 3 éves korig történik, a betöltés évének augusztus 31-ig. Orvosilag alátámasztott esetben tovább is.

Elsődleges felvételt nyernek, a Mini Bölcsőde elhelyezkedése szerint, az adott településen élő gyermekek. A jogszabályi előírások szerint elsőbbséget élveznek a dolgozó szülők gyermekei, illetve a gyermekvédelmi támogatásban részesülők és a hátrányos helyzetű gyermekek. Idei évben nincs a településeken kívülről érkező gyermekünk.

Az épületek mindkét mini bölcsődében jól megközelíthető, gyalogosan, több irányból autóbusszal és autóval, parkolási lehetőség biztosított.

### **Csoportszobáink**

A csoportszobák alapterülete megfelel a követelményeknek, valamint a csoport létszámának.

A gyermekek életkorának, fejlettségének megfelelő bútorzattal, gondozási eszközökkel és játékokkal rendelkezünk. Elegendő hely áll rendelkezésre a nagy mozgásos tevékenységekhez

és a többi játékokhoz. A gyermekeknek saját helyük van az asztalnál étkezéskor, illetve állandó

ágyazási helyet biztosítunk a nyugodt alvás lehetőségének megteremtéséhez, így a tárgyi

állandóság elve is megvalósul. A csoportszobában pihenősarok van kialakítva, a párnák, puha textil játékok nyugtató hatásúak lehetnek a gyermekek számára.

### **Játékkészlet**

A játékkészlet kapcsán biztonsági, egészségügyi, illetve pedagógiai szempontok is figyelembe lettek véve. Minden tevékenységformához rendelkezünk játékkészlettel, jellemzően konstruáló, szerepjátékhoz kapcsolódó, logikai készséget fejlesztő, alkotó, illetve mozgásfejlesztő játékokkal vagyunk felszerelve, melyek minősége megfelelő, kiváló. A különböző korcsoportok és a nemek közti különbségnek megfelelően van a játékkészlet kialakítva. A játékok biztonságos használatára, valamint a tisztán tartására különös gondot fordítunk.

### **Fürdőszobák**

A fürdőszobák közvetlenül a csoportszobákhoz kapcsolódnak. A gyermekek gondozását és önállósodását segítő berendezési tárgyak a gyermekek méretéhez igazítottak és megfelelően felszereltek.

### **Gyermeköltözők**

A gyermekek váltó és otthoni ruháinak jellel ellátott bölcsődei öltözőszekrényeket biztosítunk. A törvényes képviselők számára a várakozás feltételeit az átadóban tesszük lehetővé. A törvényes képviselők számára a faliújságon találhatóak a tájékoztatási jellegű információk.

### **Helyiségek díszítése**

A helyiségek díszítését illetően hangulatos, esztétikus környezet kialakítására törekszünk. Az

évszakok váltakozásának megfelelően díszítünk, illetve az ünnepek megjelenítését is figyelembe vesszük.

### **Játszóudvarok**

A játszókertben biztosított a gyermekek szabad levegőn történő játéklehetősége. Területük, árnyékolásuk megfelelő a gyermekek szabad levegőn történő játékához. Füvesített és szilárd burkolatú részek egyaránt megtalálhatóak. A homokozást telepített eszközök biztosítják. Növényzet: fás, füves területek. Kerítés: szabvány – előírásnak megfelel. Az udvaron mobil és telepített játék eszközök találhatók.

### **Melegítőkonyhák**

Mindkét Mini Bölcsődénkben melegítőkonyhával rendelkezünk, így az ételeket fogyasztásra kész állapotban, zárt szállítóedényben, megfelelő hőmérsékleten kapjuk meg. Az ételek tálalását a konyhai feladatokat ellátó munkatársunk - élelmezés- egészségügyi és élelmiszer higiénés előírásoknak megfelelően - védőköpenyt és hajhálót viselve végzi. Az ételeket a kisgyermeknevelők is megkóstolják, mielőtt a gyermekeknek felkínálják, így egyben ellenőrzik a minőségét és hőmérsékletét, illetve példát mutatva kedvet kaphatnak a gyermekek az ebéd elfogyasztásához.

# Az intézménnyel kapcsolatos általános információk

## **Intézmény vezetése, intézményi álláshelyek, létszámadatok.**

A hatályos alapító okirat kelte, száma: Szeged, 2018. október 16. A/18-19/2018

Fenntartó neve, címe: Alsó- Tisza- menti Önkormányzati Társulás 6647 Csanytelek, Volentér János tér 2.

A köznevelési intézmény alaptevékenysége:

A nemzeti köznevelésről szóló 2011. évi CXC. törvényben foglaltak szerint az óvoda a gyermek hároméves korától a tankötelezettség kezdetéig nevelő intézmény. Az óvodai nevelés a gyermekneveléshez szükséges, a teljes óvodai életet magába foglaló foglalkozások keretében folyik.

Sajátos nevelési igényű gyermekek [szakértői bizottság szakértői véleménye alapján] óvodai nevelése, ellátása. Hátrányos helyzetű és halmozottan hátrányos helyzetű gyermekek integrált óvodai nevelése.

A bölcsőde feladata a három éven aluli gyermekek gondozása, nevelése, harmonikus testi- szellemi fejlődésének segítése az életkori és egyéni sajátosságok figyelembevételével, melyre a gyermekek védelméről és a gyámügyi igazgatásról szóló 1997. évi XXXI. törvény 42§- ban foglaltak az irányadók.

A költségvetési szerv alaptevékenységének kormányzati funkció szerinti megjelölése

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 061020 | Lakóépület építése |
| 2 | 041231 | Rövid időtartamú közfoglalkoztatás |
| 3 | 041233 | Hosszabb időtartamú közfoglalkoztatás |
| 4 | 091110 | Óvodai nevelés, ellátás szakmai feladatai |
| 5 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 6 | 095020 | Iskolarendszeren kívüli egyéb oktatás, képzés |
| 7 | 096015 | Gyermekétkeztetés köznevelési intézményben |
| 8 | 096025 | Munkahelyi étkeztetés köznevelési intézményben |
| 9 | 098031 | Pedagógiai szakmai szolgáltatások szakmai feladatai |
| 10 | 104035 | Gyermekek bölcsődében és mini bölcsődében történő ellátása |
| 11 | 104035 | Gyermekétkeztetés bölcsődében, fogyatékosok nappali intézményében |

Gazdálkodási jogköre: Önálló költségvetéssel rendelkezik, gazdasági szervezettel nem rendelkezik, a gazdálkodási feladatait a Csanyteleki Polgármesteri Hivatal látja el (székhely: 6647 Csanytelek, Volentér János tér 2.)

**Pénzügyi feltételek**

A köznevelési törvény 88. §-a rendelkezik a köznevelési rendszer finanszírozásáról. A hivatkozott jogszabályhely alapján, a köznevelés rendszerének működéséhez szükséges fedezetet:

- az állami költségvetés, és

- a fenntartó, a működtető hozzájárulása biztosítja.

A köznevelés alapfeladatainak ellátását szolgáló költségvetési előirányzat összege az éves költségvetési törvényben kerül meghatározásra. A köznevelés egyéb feladatainak ellátásához a központi költségvetés támogatást biztosíthat.

Az intézmény finanszírozása normatív költségvetési hozzájárulás alapján történik.

|  |  |
| --- | --- |
| **Az intézmény neve:** | **Alsó- Tisza-menti Többcélú Óvodák és Mini Bölcsődék** |
| **Az intézmény címe:** | 6645 Felgyő, Templom u. 1. |
| **Az intézmény telefonszáma:** | 06/20-3142367 |
| **Az intézmény e-mail címe:** | ovodafelgyo@gmail.com |
| **Az intézmény honlapja:** | <http://www.felgyo.hu/felgyosite2/?page_id=298>  <http://www.csanytelek.hu/hu/intezmenyek/ovoda/> |
| **Az intézmény OM azonosítója:** | 200946 |
| **Az intézményvezető neve:** | Szabóné Pálinkás Györgyi |
| **Az intézményvezető elérhetősége:** | 20/4379696 [szabonepgyorgyi@gmail.com](mailto:szabonepgyorgyi@gmail.com) |
| **Az intézményvezető helyettes neve:** | Kávainé Pálinkás Beáta |
| **Az intézményvezető helyettes elérhetősége:** | 20/4379479  [kavaib11@gmail.com](mailto:kavaib11@gmail.com) |
| **Tagintézmény vezető és Tagintézményi kapcsolattartók nevei elérhetőségeik:** | |
| 1. **Felgyői Óvoda** | Veresné Hlavács Mónika: 06306857961  [hlavacsm@freemail.hu](mailto:hlavacsm@freemail.hu)  -Felgyői Óvoda 6645 Felgyő, Templom utca 1.  Telefon: 63/480-020  E-mail cím: [ovodafelgyo@gmail.com](mailto:ovodafelgyo@gmail.com) |
| 1. **Csanyteleki Óvoda és Mini Bölcsőde** | Kávainé Pálinkás Beáta: 06204379479  [kavaib11@gmail.com](mailto:kavaib11@gmail.com)  -Csanyteleki Óvoda és Mini Bölcsőde  6647 Csanytelek, Kossuth u. 12.  Telefon: 63/578-529  E-mail cím: [ovoda@csanytelek.hu](mailto:ovoda@csanytelek.hu) |
| 1. **Tömörkényi Mini Bölcsőde** | Kovács Erika: 06302849428  -Tömörkényi Mini Bölcsőde  6646 Tömörkény, Kossuth u. 101.  Telefon: 63/850027  E-mail cím: [bolcsode@tomorkeny.hu](mailto:bolcsode@tomorkeny.hu) |

**Mini Bölcsődei álláshelyek, létszámadatok**

|  |  |  |
| --- | --- | --- |
|  | **Férfi** | **Nő** |
| **Intézményvezető** |  | 1 fő |
| **Bölcsődei Kisgyermeknevelők létszáma:** | 0 fő | 2 fő |
| **Bölcsődei dajkák létszáma:** | 0 fő | 2 fő |
| **Kisegítő személy 4 órában (Tömörkény)** | 0 fő | 1 fő |
| **Óvodatitkár** | 0 fő | 1 fő |

Kisgyermeknevelőink heti 40 órás munkarendben, határozatlan idejű közalkalmazotti jogviszonyban foglalkoztatottak. A dolgozók középfokú kisgyermeknevelői végzettséggel rendelkeznek. Mini Bölcsődéink személyi feltétele az előírásoknak megfelel. A kisgyermeknevelők szakképzettségi mutatója: mindenki szakképzett. A bölcsődei dajkáink képzettek, ők is heti 40 órás munkarendben, határozatlan idejű közalkalmazotti jogviszonyban foglalkoztatottak.

Az intézményvezetői feladatokat Szabóné Pálinkás Györgyi óvodapedagógus, szakvizsgázott közoktatási vezető látja el. Feladata az intézmény vezetése, jogszerű és biztonságos működtetése, ellenőrzése.

**A 2022-2023-as gondozási évre várható gyermeklétszám 2022. augusztus 1-jén**

|  |  |
| --- | --- |
| **Intézmény neve** | **Létszám** |
| **Csanyteleki Óvoda és Mini Bölcsőde**  **(Mini Bölcsőde)** | 7 |
| **Tömörkényi Mini Bölcsőde** | 7 |
| **ÖSSZESEN:** | **14** |

**Az Alsó- Tisza-menti Önkormányzati Társulás Társulási Tanácsa a 2022-2023-as gondozási évben az alábbi bölcsődei csoportok indítását engedélyezte:**

|  |  |
| --- | --- |
| **Csanyteleki Óvoda és Mini Bölcsőde (Mini Bölcsőde)** | 1 Mini Bölcsődei csoport |
| **Tömörkényi Mini Bölcsőde** | 1 Mini Bölcsődei csoport |
| **Összesen:** | **2 Mini Bölcsődei csoport** |

## **Jogszabályi környezetben bekövetkező változások - Továbbképzések**

A törvényi előírásoknak megfelelően szükségessé vált az előző gondozási évben a dokumentumok felülvizsgálata, módosítása. A megállapodás pedig a Kormányhivatali javaslatok figyelembevételével került javításra. A bölcsődei dokumentációs rendszer átdolgozásra került, melynek figyelembevételével megvásároltuk az új csoportnaplót. A segédanyagot a módszertani egyesület elkészítette. A 2022-2023-as gondozási évtől kiemelt feladatunk lesz ennek a bevezetése. A jogszabályi változások folyamatos követése mellett nagy hangsúlyt kell helyezni az ismeret átadásra és az önképzésre.

Elengedhetetlen az ismeretekfolyamatos frissítése, hiteles forrásokra alapozva az egyes jogszabályok, rendeletek módosításainak követése. A kisgyermeknevelőink kötelező képzése folyamatos, az aktuális lehetőségek figyelemmel kísérésével.

A szociális igazgatásról és szociális ellátásokról 1993. évi III. törvény 92/D. – I. § szabályozza a személyes gondoskodást végző személyek továbbképzésére vonatkozó törvényi előírásokat, részletes szabályokat a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet tartalmazza. Amennyiben lesz rá idén lehetőségünk, a dolgozók részt fognak venni ingyenes képzéseken. Kisgyermeknevelőinknek már részben megvannak a kötelező pontjai. Az elmúlt gondozási évben kisgyermeknevelőink, online továbbképzéseken vettek részt. (Jogszabály/ jogismeret aktualizálás, ellátotti-, gyermek-, betegjogok Online (OJKF) és a Kiégés felismerése és kezelésének lehetőségei (Online) képzések) A továbbképzési kötelezettség teljesítésének mérése pontozással történik. A továbbképzésre kötelezettnek egy továbbképzési időszak alatt szakképesítés esetén 60 továbbképzési pontot kell megszerezni. Minden szakképzett dolgozó számára kötelező teljesíteni a továbbképzésre vonatkozó kötelezettséget, a munkáltatóval történt egyeztetés alapján részt venni az akkreditált továbbképzéseken. A továbbképzésen résztvevők helyettesítését munkaidő átszervezéssel oldjuk meg.

# Munkarend, munkaszervezés

**A Csanyteleki és Tömörkényi Mini Bölcsőde dolgozóinak munkaidő beosztása**

|  |  |  |  |  |  |
| --- | --- | --- | --- | --- | --- |
| **Szász Erika**  **Kovács Erika**  (kisgyermeknevelők) DE- műszak | 630-1330 | 630-1330 | 630-1330 | 630-1330 | 630-1330 |
| DU-műszak | 1000-1700 | 1000-1700 | 1000-1700 | 1000-1700 | 1000-1700 |
| Szász Erika és Kovács Erika a napi + 1 órában, az adminisztrációs feladatokat látja el. | | | | | |
| **Kató Edina**  **Bálintné Kósa Etelka**  (bölcsődei dajkák) DE- műszak | 630-1430 | 630-1430 | 630-1430 | 630-1430 | 630-1430 |
| DU- műszak | 900-1700 | 900-1700 | 900-1700 | 900-1700 | 900-1700 |
| **Szepesi-Tábith Ferencné**  (kisegítő személy 4 órában- Tömörkény) | 1300-1700 | 1300-1700 | 1300-1700 | 1300-1700 | 1300-1700 |

A Kormányhivatali ellenőrzés javaslatának megfelelően, biztosítunk a kisgyermeknevelők délutáni munkavégzésére hetente 1 napot, a szülőkkel való közvetlenebb kapcsolattartás céljából.

**Kisgyermeknevelők fogadóórái**

**Szász Erika:** Minden hónap utolsó péntekén 11- 11:30 óráig

**Kovács Erika:** Minden hónap utolsó péntekén 11- 11:30 óráig

**Helyettesítési terv**

Szabadság és betegség miatt a kisgyermeknevelők helyettesítését Lajos Jánosné nyugdíjas óvodapedagógus látja el megbízási szerződéssel, aki elvégezte a helyettesítéshez szükséges képzést. A bölcsődei dajkák esetében, Tömörkényen Lajos Jánosné nyugdíjas óvodapedagógus, Csanyteleken pedig Ambrusné Kósa Aranka óvodai dajka látja el, szintén megbízási szerződéssel. Szükség esetén belső továbbképzésekkel oldjuk meg a helyettesítést.

# A gondozási év rendje

Gondozási év: 2022. szeptember 1-től 2023. augusztus 31.

Nyári időszak: 2023. június 1-től 2023. augusztus 31.

A bölcsőde nyitvatartási ideje: 6.30 -17.00 óráig

**Téli szünet:** 2022. december 22-től (csütörtök), a szünet utáni első munkanap 2023. január 3.

(kedd). A téli szünetben, (két ünnep között) a mini bölcsődék zárva tartanak.

**Nyári zárva tartás:**

Csanyteleki Óvoda és Mini Bölcsőde (Mini Bölcsőde) 2023. július 03. – 2023. július 14. Nyitás: július 17. Tömörkényi Mini Bölcsőde 2023. július 31. – 2023. augusztus 11. Nyitás: augusztus 14.

**A nyári zárva tartás időpontjáról 2023. február 15-ig értesítjük a szülőket.**

# Nevelési – gondozási év célja

A bölcsődei nevelés-gondozás országos alapprogramjának magas szintű megvalósítása a helyi sajátosságok figyelembevételével. Szakmai értékek megőrzése és továbbadása, a kialakult jó gyakorlatok megerősítése, új módszerek és tevékenységek bevezetése, a dolgozók és a szülők nevelői szemléletének formálása, kapcsolatépítés és hálózat fejlesztés.

**A nevelési év kiemelt célja:**

A 20 hetes-3 éves korosztály fejlődésének törvényszerűségeire épülő, a gyermekek sajátosságait figyelembe vevő, szakszerű nevelés-gondozás. Megfelelő nevelési körülmények megteremtése, amely elősegíti a gyermek testi-lelki-intellektuális fejlődését. Munkánk során arra törekszünk, hogy az ellátás összhangban legyen a gyermekek szükségleteivel, az ellátás minősége magas színvonalú legyen, feleljen meg a szülők igényeinek. Fontosnak tartjuk a szülők visszajelzését a munkáról, ennek érdekében évenként kérdőív formájában monitorozást végzünk. Kiemelt feladatunknak tartjuk, hogy a munkatársaink szaktudását folyamatosan fejlesszük, ennek érdekében biztosítani kívánjuk a továbbképzéseken való részvételt.

A családban nevelkedő kisgyermekek számára családias, derűs légkörben, családjukkal szorosan együttműködve, családi nevelésükre építve, azt kiegészítve, napközbeni ellátás – nevelés, gondozás, étkeztetés, felügyelet keretein belül, az életkori- és egyéni sajátosságokra, szükségletekre tekintettel, szeretettel, elfogadással, kompetenciáik figyelembevételével, színes, együttes tapasztalat szerzési lehetőségek biztosításával, viselkedési minták nyújtásával biztosítani, harmonikus fejlődésüket.

Nevelő-gondozó munkánk során törekszünk arra, hogy derűs légkört biztosítsunk, a bölcsődébe kerüléssel járó nehézségeket lehetőség szerint csökkentsük, a gyermekeket segítsük az esetlegesen átélt nehézségeik feldolgozásában. A kisgyermeknevelő és a gyermek között szeretetteljes, érzelmi biztonságot jelentő kapcsolat kialakulását segítjük.

Csoportszobáink berendezése megfelelő, ízléses, otthonos hangulatot árasztó legyen. Díszítésében kapjanak hangsúlyt az évszaknak megfelelő termések, növények.

A gyermekek gondozása-nevelése során tartsuk szem előtt minden gyermek egyéni igényét, szükségleteit. Figyelemmel, törődéssel forduljunk minden gyermek felé. Viselkedésünk, beszédünk minta értékű legyen a gyermekek számára. Adjunk át minél több ismeretet a gyermekeket körülvevő környezetről, természetről, eseményekről. A nevelő munkánkat mondókákkal, énekekkel, rövid mesékkel tegyük színesebbé, ezzel is gyarapítsuk a gyermekek szókincsét, ismeretét. A gyermekek tevékenységének támogató, bátorító odafigyeléssel való kísérése, megerősítése, az önkifejezés lehetőségeinek megteremtése az egyes helyzetekben. Az egészséges életmód elve alapján a játékidőt az időjárástól függően lehetőleg a szabadban töltsék a gyerekek. Biztosítsunk játékukhoz minden feltételt, hogy tevékenységük aktív, kreatív lehessen.

- a családban nevelkedő kisgyermek számára családi nevelést segítve napközbeni ellátás keretében a gyermek fizikai és érzelmi biztonságának és jólétének megteremtése

- a kisgyermek szocializációja kialakulásának segítsége

- a feltétel nélküli szeretet és elfogadás

- a gyerekek kompetenciájának figyelembevétele

- viselkedési minták nyújtása

- Tapasztalatszerzési lehetőségek biztosítása

- a hátrányos helyzetű gyerekek számára pozitív érzelmek közvetítése

- a sajátos nevelési igényű gyermekek habilitációjának és rehabilitációjának biztosítása

Cél: Egészségnevelés, biztosítsuk a biztonságos, balesetmentes, egészséges környezet feltételeit, egészség nevelési célok megvalósítása.

|  |  |  |
| --- | --- | --- |
| **Feladat** | **Felelős** | **Határidő** |
| Balesetvédelem: a gyermek lelki és értelmi fejlesztésén túl figyelni kell a testi épségének megőrzésére | kisgyermeknevelők | folyamatos |
| Fokozott figyelem a gyermekvédelmi feladatokra, a gyermekvédelmi jelzőrendszer hatékony működtetése | intézményvezető,  kisgyermeknevelők | folyamatos |
| Táplálkozási szokások megismertetése, elsajátítása | kisgyermeknevelők | folyamatos |
| Beszédindítás, szókincsbővítés elősegítése egyénileg mondókákkal, énekekkel | kisgyermeknevelők | folyamatos |

# A nevelési- gondozási év tervezett feladatai

A családban nevelkedő kisgyermekek napközbeni szakszerű nevelése-gondozása 20 hetes kortól 3 éves korig. A gyermek 3. életévének betöltése után a bölcsődei gondozás-nevelési év végig. (aug. 31-ig) maradhat a bölcsődében. Az 1997. XXXI. a gyermekek védelméről és gyámügyi igazgatásáról szóló törvény 42.§ (1) bekezdése értelmében, ha a gyermek még nem érett az óvodai nevelésre, a 4. életévének betöltését követő augusztus 31-ig nevelhető, gondozható a bölcsődében.

A kisgyermekek nevelését igyekszünk a tőlünk eddig megszokott és elvárt színvonalon teljesíteni, segítve a szülők visszatérését a munka világába.

# Bölcsőde kiemelt feladata 2022/23-as nevelési évben:

* családok támogatása, erősségeikre építve a szülői kompetencia fejlesztése
* a megismerési folyamatok fejlődésének segítése
* belső és külső kapcsolatok erősítése

Szakmai Program szerint meghatározott feladatok, a nevelési-gondozási év céljának megfogalmazása

1. A családok támogatása, a szülői szerepek erősítése a fő feladatunk a 2022-23-as nevelési évre. Ennek érdekében -kiemelt a szülők tájékoztatásának kiszélesítése: tájékoztatás módjának erősítése. Célunk, hogy a szülők felé közvetített információk időben, megfelelő módon jussanak el.

2. A megújult dokumentációs rendszer intézményi szintű alkalmazásának gyakorlata a csoportokban a másik kiemelt feladatunk. Célunk, hogy beépítsük a gyakorlatba azokat a javaslatokat, melyeket a bölcsődei szaktanácsadó az ellenőrzés után megfogalmazott a 2021-2022-es gondozási évben.

***Hátrányos helyzetű gyermekek ellátása***

- Fontos a gyerekek családi helyzetének felismerése.

- Több odafigyelést kell kapniuk a gyermekeknek.

- Érzelmi biztonságot nyújtson a kisgyermeknevelő.

- Empátia, tolerancia legyen fontosabb a kisgyermeknevelő részéről.

- Alapvető higiéniai problémákat rugalmasan kezelje a kisgyermeknevelő.

- Gondoskodik a gyermekek megfelelő táplálkozásáról.

- A kisgyermeknevelő többször beszélget a gyermek szüleivel, kapcsolatot alakítson ki velük, igyekezzen megnyerni a szülők bizalmát.

- Családlátogatást végez

- Pozitív erkölcsi normát közvetít.

- A kisgyermeknevelő felfigyel az esetlegesen veszélyeztetett gyermekekre is, akikre különösen nagy odafigyelés szükségeltetik. Ilyen esetben jelzéssel él a gyermekjóléti szolgálat felé.

# Bölcsődei szintű feladatok

* A bölcsőde dokumentumainak elkészítése, vezetése, az érvényes törvényeket figyelembe véve, a kötelező dokumentumoknak megfelelően.
* A gondozás-nevelés a Módszertani levelek előírásai alapján történik.
* A bölcsődei gondozás-nevelés a családi neveléssel együtt, azt kiegészítve szolgálja a gyermek fejlődését, a gyermeki és szülői jogok és kötelezettségek figyelembevételével.
* A szülő joga, hogy megismerje a bölcsődét, a csoport életét, a gondozási-nevelési elveket, tanácsokat kérhessen és kapjon gondozási-nevelési kérdésekben.
* Szeptember – október hónap a beszoktatások ideje. A fokozatos beszoktatás folyamata során megismerjük a szülők igényeit, kívánalmait, melyeket lehetőségeikhez képest próbáljuk teljesíteni.
* Védőnővel és orvossal történő kapcsolat felvétele.
* Szülői értekezlet megtartása.
* A Szülői Közösség megalakítása, melyek működését a SZÓSZ Szabályzat Szabályozza.
* A házirend megbeszélése és elfogadtatása a Szülői Közösség tagjaival, a szülőkkel, a dolgozókkal és fenntartóval.
* Hagyományok és ünnepek megtartása.
* Fontosnak tartjuk az óvoda – bölcsőde jó kapcsolatának kialakítását, fenntartását, hiszen ott folytatják tovább közösségi életüket a bölcsődés gyermekek. Célunk a zökkenőmentes intézményváltás.
* Ennek érdekében a gondozási év júniusában, több alakalmommal teszünk látogatást a gyermekekkel az óvodában, hogy ismerkedjenek az új környezettel, az óvónőkkel. Az óvónők is lehetőségeikhez képest meglátogatják a bölcsődében leendő óvodásaikat.
* Közös szülői értekezletet tartunk az átmenet előtt.
* A dolgozók munkájának ellenőrzése, értékelése.

**Bölcsődei beíratás**

A bölcsődei beíratás folyamatos, de az óvodai beíratás időpontjában javasolt a szülőknek jelentkezniük a várólistára való felkerülés elkerülése érdekében. A létszám betöltése után a gyermekek várólistára kerülnek. Onnan való bekerülés mérlegelés után (a törvény által leírt szempontok szerint) történik.

***Betegségek gyakoriságának csökkentése***

- A **szabad levegőn** való tartózkodást, az udvaron történő játszást gyakrabban beiktatjuk az időjárás függvényében, minden évszakban. Az idősebb gyerekek célirányosan rövidebb sétákat is tesznek. (PL.: állatok-, növények megtekintése keretében) A csoportszobákat gyakrabban szellőztetjük.

A csoportokban található játék eszközöket napi rendszerességgel tisztítjuk, fertőtlenítjük. A higiéniai előírásokat, mint kézmosás, orrtörlés… fokozottan előtérbe helyezzük.

- A **bölcsődék védőnője** többszöri alkalommal vizsgálja a náthás, köhögésre, asztmára hajlamos gyerekeket. A lázas, hányással, hasmenéssel járó betegségek esetén a gyermeket a közösségből eltanácsoljuk gyógyulásukig. A lázas, fertőzésre gyanús gyermeket érvényes orvosi igazolással fogadjuk vissza a közösségbe.

# A gondozási – nevelési program célkitűzéseiből adódó feladatok:

## 

## **Gondozási – nevelési alapelvek figyelembevétele**

- **A gondozási-nevelési alapelveket** (szakmai programunkban részletesen megtalálható) fokozottan előtérbe helyezzük, figyelembe vesszük a gyermekek életkori és egyéni sajátosságait, fejlettségét, fizikai és pszichés állapotát.

- a családi nevelés elsődlegességének tisztelete

- gyermeki személyiség tiszteletének elve

- egyéni bánásmód elve

- a biztonság és a stabilitás elve

- A kisgyermeknevelő személyiségének meghatározó szerepe

- Gondozási helyzetek kiemelt jelentőségének elve

Az ismertetett alapelvek betartása a minőségi szakmai munka érdekében elengedhetetlen jelentőségű.

**Informatikai feladat:**

* Napi szintű jelentés a KENYSZI információs rendszerben a bent lévő gyermekeket

**Adminisztrációs feladat:**

* Az eddigi megszokott adminisztráció folytatása, az elvárások szerint

**Értekezletek rendje**

A kisgyermeknevelők részére havi rendszerességgel történik.

|  |  |  |  |
| --- | --- | --- | --- |
| **értekezlet fajtája** | **időpont** | **téma** | **résztvevők köre** |
| Munkaértekezlet | 2022.08.31. | Munkaterv, beszámoló elfogadása aktuális intézményi feladatok | teljes alkalmazotti |
| Munkaértekezlet | 2023 január | aktuális intézményi feladatok | teljes alkalmazotti |
| Munkaértekezlet | 2023 június | nevelési év értékelése | teljes alkalmazotti |
| Munkatársi értekezlet | minden hónap | aktuális feladatok, információ csere | kisgyermeknevelők |
| Szakmai értekezlet | 2023. március | hospitálások –gyakorlati tapasztalatok  Lehetőség szerint a megye bázisintézményében is. | kisgyermeknevelők |
| Csoporton belüli értekezlet | havonta | aktuális szervezési feladatok, értékelések | csoportban dolgozók |

# Programterv

|  |  |
| --- | --- |
| **Hónap** | **Program/Jeles nap** |
| Augusztus | Képviselők megválasztása Éves munkaterv, beszámoló elfogadása Balesetvédelmi és tűzvédelmi oktatás lebonyolítása Óvoda-bölcsőde közös alkalmazotti értekezlet |
| Szeptember | Beszoktatási ütemterv készítése A beíratott új gyermekek beszoktatásának elkezdése, folyamatos családlátogatás |
| Szeptember- Január | Évnyitó szülői értekezlet és szülőcsoportos beszélgetés (lehetőség szerint a szülőcsoportos beszélgetés évi 4 alkalommal valósuljon meg)  Szülői Érdek-védelmi Fórum tagjainak megválasztása |
| Folyamatosan | A faliújság folyamatos újítása |
| Folyamatosan | Csoportszobák faliújságján az ülés-, fektetési-és gondozási sorrend, jelek feltüntetése. Napirend gondozói munkarend elkészítése |
| Szükség szerint | Gyermekjóléti Szolgálat szakembereivel való kapcsolattartás |
| Folyamatosan | HCCP előírásai szerinti munkavégzés a tálaló konyhán |
| Heti rendszerességgel | Csoportszobákban játékeszközök mosása heti rendszerességgel vagy szükség esetén |
| Október | Tűzriadó próba a gyakorlatban |
| Folyamatosan | Védőnővel való kapcsolatfelvétel, fejlesztésre szoruló és szociálisan hátrányos helyzetű gyerekek adatainak egyeztetése |
| December | Mikulásvárás, Karácsony, Nyílt nap a bölcsődékben |
| Január | Statisztikai adatok, jelentések elkészítése, költségvetés |
| Január | Éves szabadságok ütemezése |
| Február | Farsang, |
| Április | Húsvét, Nyílt nap a bölcsődében, Bölcsi-kukkantó, |
| Május | Anyák napja, Gyermeknap |
| Június | Évzáró- Ballagás Nyílt nap a bölcsődében |

A nyílt napok célja: Az intézménnyel való ismerkedés, a szocializáció folyamatának megkönnyítése.

**Élelmezéshez kapcsolódó feladatok**

A HACCP előírásainak és a módszertani ajánlásoknak megfelelően végezzük az étkeztetést és a hozzá tartozó adminisztrációt. A HACCP rendszer megfelelően működtetett, dokumentált és folyamatosan felülvizsgált. A bölcsődékben a gyermekeknek az óvodától eltérő, a korosztály igényeinek megfelelő külön étlap, és külön ételkészítés szerint történik a főzés. Csanyteleken a KÉBSZ Kft., Tömörkényen, a Tömörkényi konyha szállítja a reggelit, tízórait, ebédet, uzsonnát. Az étrend figyelembe veszi a korosztály élelmezési, nyersanyagnormáit, minimum 4 –szeri étkezés (reggeli, tízórai, ebéd, uzsonna) esetén az ajánlott napi energia és tápanyagtartalom 75 %-át. Az étrend változatos, idényszerű, ízében összehangolt. Év során megbeszélést kezdeményezünk a konyhavezetővel, az étkeztetéssel kapcsolatos aktuális feladatokat megbeszélése érdekében. A bölcsődei élelmezés során a korszerű csecsemő- és kisgyerek táplálási elveket vesszük figyelembe. A folyadékpótlás az egész nap folyamán biztosított. A gyermekek egészséges fejlődése érdekében, kevesebb finomított cukrot tartalmaznak az ételek és a tejes folyadékok, ennek ellenére jóízű, minőségileg és mennyiségileg is megfelelő táplálékot biztosítanak a gyermekek számára. Az Állategészségügyi és Élelmiszer- ellenőrző Hivatal és a NÉBIH előírásainak megfelelően, illetve a HACCP rendszer szabályait betartva történik az élelmiszerek tárolása

# Belső ellenőrzés, ellenőrzési feladatok

Ellenőrzési feladatok elvégzése az intézményvezetőnek és a Tagintézmény vezetőnek a kötelessége.

Kisgyermeknevelők szakmai munkájának ellenőrzése:

* gyermekcsoport látogatása
* folyamatos napirend ellenőrzése
* tevékenység kezdeményezések ellenőrzése
* gondozási műveletek minőségi kivitelezésének ellenőrzése
* ellátás nyújtásának szakszerű dokumentálása

Dokumentáció ellenőrzése

|  |  |  |
| --- | --- | --- |
| **Megnevezés** | **Határidő** | **Felelős** |
| Beszoktatási terv készítése | Szeptember 15. | kisgyermeknevelők |
| Családlátogatásról, beszoktatásról feljegyzés készítése a törzslapba, üzenő füzetbe | Szeptember 15. | kisgyermeknevelők |
| Feljegyzés készítése a törzslapba és az üzenő füzetbe | október 20., majd negyedévente a gyermek születés napja | kisgyermeknevelők |
| Igazolások ellenőrzése | folyamatos | kisgyermeknevelők |
| Csoportnapló, napi megfigyelések vezetése | napi rendszerességgel | kisgyermeknevelők |
| Technikai dolgozók ellenőrzése Bölcsődei dajkák | Folyamatos | Kisgyermeknevelők |

Kisgyermeknevelők havonta üzenő füzetben és a percentil táblán a gyermek súly és magasság mérése és feljegyzés készítése. Negyedévente a törzslapban, havonta az üzenő füzetben a gyermek fejlődéséről írásos feljegyzés készítése.

**Egyéni megbízatások ellenőrzése**

|  |  |  |
| --- | --- | --- |
| **Megnevezés** | **Határidő** | **Felelős** |
| Nevelési, szülői értekezlet, szülői fórum jegyzőkönyvének vezetése | értekezlet utáni egy héten belül | Szabóné Pálinkás Györgyi |

**Eszköz, dekoráció és ajándék készítése, ellenőrzése**

|  |  |  |
| --- | --- | --- |
| **Megnevezés** | **Felelős** | **Határidő** |
| Névnapi születésnapi ajándék készítése, jelek, | kisgyermeknevelők | 2022. szeptember 15. |
| Teremdekoráció, | kisgyermeknevelők | Évszaknak és ünnepnek megfelelően |
| Bábok, tevékenységekhez kiegészítő eszköz készítése | kisgyermeknevelők | havonkénti ellenőrzés |

## **A szakmai munka színvonalát fejlesztő tevékenységek:**

- részt veszünk szakmai napokon,

- folyamatos önképzés, innováció

- szülők elégedettségét mérő kérdőíveket évente felülvizsgáljuk

**Szervezeti kultúra feladatai**

- Jó munkahelyi légkör kialakítása

- Kisgyermeknevelő egyéni tehetségének figyelembevétele, annak segítése (pl.: kreativitás, ének…)

- Szakmai sikerélmények

- Önképzések igénnyé válása

# A bölcsőde kapcsolatrendszere és a kapcsolódó tervezett feladatok

Elsődleges és legfontosabb kapcsolat a család. A gyermek fejlődése érdekében ez mindennapos és folyamatos. Annak érdekében, hogy a szülői javaslatokat, észrevételeket, kéréseket beépíthessük mindennapi munkánkba az alábbi kapcsolattartási formákat alkalmazzuk:

* Szülői értekezlet – Szülőcsoportos beszélgetések
* Bölcsőde „kóstolgató” a beszoktatást megelőzően;
* Családlátogatások szervezése a beszoktatás előtt;
* Szülővel történő beszoktatások szervezése;
* Szülői Érdekképviselet működtetése,
* Üzenő Családi füzeten keresztül a gyermek fejlődéséről, napjairól a szülők tájékoztatása;
* Szülőkkel együtt szervezett bölcsődei ünnepek: Mikulásvárás, Karácsonyvárás, Farsang, Húsvét, Évzáró- Ballagás, Gyermeknap;
* Szülői elégedettség mérése kérdőív alapján;

**Programok, szülőcsoportos beszélgetések**

A mini bölcsődékben az év során különböző rendezvényeket szervezünk. Rendezvények időpontja tervezett mindenki számára ismert. Faliújságon, zárt facebook csoportban, üzenő családi füzetben hívjuk fel a szülők figyelmét. A programok lebonyolításához elegendő időt, eszközt és helyet biztosítunk. A programok gyakoriságukban, témájukban a helyi adottságokhoz, igényekhez, szükségletekhez igazodnak. Szülőket bevonjuk a közös programok szervezésébe, megvalósításába. A család–bölcsőde programokkal a család minél szélesebb rétegét szólítjuk meg.

A szülőcsoportos beszélgetések rendje

| **Korcsoport** | **Határidő** | | | |
| --- | --- | --- | --- | --- |
| **1.**  **szülőcsoportos beszélgetés** | **2.**  **szülőcsoportos beszélgetés** | **3. szülőcsoportos beszélgetés** | **4. szülőcsoportos beszélgetés** |
| Vegyes csoport | szeptember vége | november | február | május |

**Őszi Bölcsődei szülőcsoportos beszélgetések:**

*Téma:* Bölcsődei élet bemutatása, elvárás rendszer, érdekképviselet megválasztása

*Felelős:* kisgyermeknevelők

*Időpont:* 2022. 09.

**Téli Bölcsődei szülőcsoportos beszélgetések:**

Téma: Szülők igényei alapján- beszoktatás tapasztalatai

Felelős: kisgyermeknevelők

Időpont: 2022. 11.

**Tavaszi Bölcsődei szülőcsoportos beszélgetések:**

*Téma*: „Szobatiszta lesz a gyermek!”

*Felelős*: kisgyermeknevelők

Időpont: 2023. 02.

**Tavaszi Bölcsődei szülőcsoportos beszélgetések:**

*Téma:* Óvodába készülünk, Gyermeknap, Évértékelés, esetleges igény esetén külső előadó szakember

*Felelős:* kisgyermeknevelők

Időpont: 2023. 05.

A bölcsődében a szülőkkel való beszélgetés a napirend részét képezi. A gyermek átvétele és átadásakor kötelező elem.

Fogadóórákra itt kérés alapján kerül sor, mert a felvetődött problémák feldolgozása egyéni formában folyamatosan történik. A kapcsolattartás másik módja az üzenő- családi füzet, ahol a gyermek fejlődéséről és az esetleg észlelt problémákról feljegyzések készülnek a szülők felé. Szülőcsoportos beszélgetések keretében a szülők előzetes kérése alapján bizonyos témákban szakember előadását biztosítjuk évente legalább 1 alkalommal.

**Szülőszervezetekkel való kapcsolat**

- Minden gondozás-nevelési év első szülői értekezletén a Szülői Közösség tagjait megválasztják a szülők (Mini Bölcsődénkként 1 főt).

- Feladatuk: a bölcsőde életébe való belátás, dolgozók megismerése, házirend, napirend megismerése, elfogadása, az intézmény működésének segítsége, tanácsok, javaslatok összegyűjtése, rendezvények kivitelezésének szervezése, segítsége.

- Kapcsolattartásunk folyamatos a szülőkkel, kölcsönös a tájékoztatás a gyermek fejlődéséről.

- A tájékoztatásnak több formája van:

* Szülői értekezletek – szülőcsoportos beszélgetések
* Faliújság
* Zárt facebook csoport
* Üzenő- Családi füzet
* fogadóóra
* Családlátogatás
* Fokozatos beszoktatás
* Közös programok, nyitottság

**Szülői, lakossági elégedettség növelése**

- Más intézménnyel való kapcsolat kialakítása

- Partnerek igényeit kielégítő működés

- Szolgáltatások a lehetőségekhez képest

- Megfelelő szintű szakmai munka végzése

- Családbarát, gyermekközpontú Mini bölcsőde működtetése

- Integrált ellátási forma végzése,

- Szakmai módszertani útmutatók, és a törvényes előírások, szabályzatok betartásával történő munkavégzés

* Csanyteleken az óvoda épülete is lehetővé teszi a szoros kapcsolattartást. A **bölcsőde és óvoda** szoros együttműködése Tömörkényen is eredményesen működik együtt. Közös programok és látogatások segítik a bölcsőde-óvoda átmenetet. Ebből fakadóan törekedni kell arra, hogy a pedagógusok részéről is meglegyen a visszajelzés a bölcsőde irányába. A bemutató foglalkozások látogatásával az óvodában ez könnyebben megvalósítható. Feladata ennek az évnek, a volt bölcsődés gyermekek megfigyelése óvodai nevelési helyzetben és kölcsönös megbeszélések.
* **Védőnői szolgálat**. Tisztasági szűrések idejére és esetmegbeszélések alkalmával.
* **Fenntartóval kapcsolat-** a fenntartói feladatokból adódó ügyintézés, véleményezés, beszámolás
* **Élelmiszerlánc** Biztonsági és Állategészségügyi Igazgatóság: telefonon vagy személyes találkozás alkalmával.
* **Katasztrófavédelmi** Igazgatóság
* **Bölcsődék Egyesülete, CSBO**

# Gyermekvédelmi munkaterv

**Gyermekvédelmi felelős**: Szász Erika - kisgyermeknevelő

Kovács Erika- kisgyermeknevelő

**Gyermekvédelmi tevékenységünket meghatározó jogszabályok**:

- 1997. évi XXXI. a gyermekvédelemről és gyámügyi igazgatásról szóló törvény

- 2003. évi CXXV. törvény az egyenlő bánásmódról és az esélyegyenlőség elő mozdításáról

- 257/2013 (VII. 5.) kormányrendelet egyes gyermekvédelmi tárgyú és kapcsolódó kormányrendeleteknek a hátrányos, halmozottan hátrányos helyzet fennállásának megállapításával, valamint a családi pótlék felhasználásával összefüggő módosításáról.

**Célok**

- A prevenció, a gyermekek hátrányos helyzetének csökkentése, a veszélyeztetettség kialakulásának megelőzése, illetve szükség szerint segítségnyújtás, valamint együttműködés a jelzőrendszer szakembereivel.

- A családok tiszteletben tartása, a családi nevelés erősítése a rászorulók körében.

- Szoros kapcsolat kialakítása a közvetlenül, vagy látens módon segítséget kérő családokkal. Figyelembe vesszük a differenciált fejlesztés lehetőségeit a hátrányos helyzetű és halmozottan hátrányos helyzetű gyermekek esetében. A gyermekvédelmi feladatok ellátását a helyi szakmai programban részletezettek betartásával végezzük.

**Feladatok**

- Rendszeresen részt vesz a gyermekvédelmi felelős a gyermekjóléti szolgálat esetmegbeszélésein, illetve tevékenyen részt vállal a jelzőrendszer működésében.

- Az étkezési kedvezményben részesülő gyermekek adatainak egyeztetése az Óvodatitkárral, élelmezésvezetővel.

A bölcsődei feladatterv előre nem látható események miatt változhat.

**A következő gondozási évre kívánok mindenkinek eredményes, elmélyült, magas színvonalú szakmai munkát.**

Felgyő, 2022. augusztus 31.

Szabóné Pálinkás Györgyi

Intézményvezető

# Legitimációs záradék

Az Alsó- Tisza-menti Többcélú Óvodák és Mini Bölcsődék Mini Bölcsődéinek Bölcsődei Szülői Közössége megismerte és elfogadta a 2022-2023-as Mini Bölcsődei gondozási év munkatervét.

Kelt: Felgyő, 2022. ………………….

…………………………….

Szülői képviseletben

Az Alsó- Tisza-menti Többcélú Óvodák és Mini Bölcsődék Mini Bölcsődéinek Mini Bölcsődei dolgozói, a 2022. …………………………………….. kelt értekezletén a 2022-2023-as Bölcsődei gondozási év munkatervét elfogadta.

Kelt: Felgyő, 2022.

………………………….

Kisgyermeknevelők

Az Alsó- Tisza-menti Többcélú Óvodák és Mini Bölcsődék Mini Bölcsődéinek fenntartója megismerte és elfogadta a Mini Bölcsőde 2022-2023- as gondozási év munkatervét.

Kelt: Felgyő, 2022. ………………….

Erhard Gyula- Tásulási Tanács Elnöke

PH.